Fugging

Fugging (kuni 2020. aasta lõpuni Fucking) on küla Austrias Ülem-Austria liidumaa Braunau am Inni ringkonnas Salzburgi lähedal. 2018. aastal elas seal 111 inimest, 2001. aastal 99 inimest.  

Fucking asutati hiljemalt 1070. aastal ning sai nime seal 6. sajandil elanud mehe Focko järgi. Et vanasaksa sufiks -ing tähendab rahvast, on nime Fucking tähendus 'Focko rahva koht'. 1090. aastal juhtis linna Adalpertus de Fucingin. 1532. aastal määrati linna ametlikuks nimeks Fugkhing ja 1760 Fucking.

Küla nime varasem kirjapilt langes kokku ingliskeelse obstsöönse sõnaga. Seetõttu tunti küla vastu laialdast huvi. Nimesilti küla piiril on tihti varastatud. See oli Austria kõige enam varastatud liiklusmärk. Hiljem asendati senine nimesilt terasest ja betoonist sildiga, et seda oleks raskem ära viia.

2004. aastal toimus nime muutmise teemal rahvahääletus, ent enamik elanikest oli nime muutmise vastu.

2020. aasta lõpul otsustas vallanõukogu alates 1. jaanuarist 2021 panna küla nimeks Fugging., Punkt 6) Bewohner Fucking – Antrag auf Änderung des Ortsnamens in "Fugging"

Viited

 Välislingid 
Ingliskeelne artikkel
Austria küla vahetab vulgaarse tähenduse tõttu nime ERR, 18. aprill 2012

Kategooria:Austria külad
Kategooria:Ülem-Austria